|  |  |  |
| --- | --- | --- |
| new_Formin_logo_RGB**ULKOMINISTERIÖ**  Kansalaispalvelut | LAUSUNTOPYYNTÖ  29.06.2018 | PC0TQ245-1 |

|  |  |
| --- | --- |
| Jakelussa mainituille |  |

Viite

Asia

**Lausuntopyyntö: luonnos hallituksen esitykseksi konsulipalvelulain muuttamiseksi**

Ulkoministeriössä on laadittu virkatyönä liitteenä oleva luonnos hallituksen esitykseksi konsulipalvelulain muuttamiseksi.

Esityksessä ehdotetaan muutettavaksi konsulipalvelulakia.

Esityksen tavoitteena on konsulipalvelun antamiseen liittyvien hallinnollisten menettelyjen ja toimintatapojen sujuvoittaminen, säädösten selkeyttäminen sekä sääntelyn ajanmukaistaminen ottaen huomioon myös EU:n yleisen tietosuoja-asetuksen voimaantulon.

Konsulipalvelut ovat edustustoja eniten työllistävä sisältötehtävä, jonka kokonaiskysyntä on kasvanut jatkuvasti. Valtionhallinnon tuottavuusohjelma kuitenkin vähentää sekä henkilöstöä että määrärahoja. Tämä edellyttää konsulipalvelujen antamisen suunnittelua, jotta ulkoasiainhallinto voi vastaisuudessakin antaa lakisääteiset palvelut.

Esityksen tavoitteena on ylläpitää hyvän hallinnon takeiden toteutumista ulkoasiainhallinnon toimialaan kuuluvien konsulipalvelujen antamisessa valtion tuottavuusohjelman määrittelemissä puitteissa ja saada konsulipalvelut hoidettua entistä joustavammin, taloudellisimmin ja tehokkaammin.

Voimassa olevan konsulipalvelulain nojalla ainoastaan Suomen ulkomaan edustustot voivat antaa notaaripalveluja ulkomailla. Esityksen tavoitteena on luoda vaihtoehtoisia tapoja nykyiselle järjestelylle ja mahdollistaa tiettyjen laissa erikseen säädettyjen notaaripalvelujen ulkoistamisen tai niihin liittyvien notaaritoimenpiteitä vaativien asiakirjojen vastaanottamisen ulkoistamisen.

Käytännössä notaaripalveluiden ulkoistaminen palvelisi suomalaisia yrityksiä ja se voisi olla mahdollista erityisesti sellaisilla alueilla, joissa Suomella ei ole edustustoa, mutta samalla alueella toimii sellainen suomalainen toimija, jolla on palveluverkostonsa puitteissa mahdollisuus antaa notaaripalveluita ulkomailla kuten esimerkiksi Business Finland.

Esityksessä ehdotetaan lisäksi, että konsulipalvelulaista kumottaisiin säännökset Suomen edustustojen ja ulkoministeriön palveluista jäämistöasioissa ja rajattaisiin henkilöä koskevien asiakirjojen ja osoitetietojen hankkimista koskeva palvelu erityisiin syihin.

Esitys on osa ulkoministeriössä vireillä olevaa konsulipalveluiden kehittämistä koskevaa hanketta ja toteuttaa osaltaan pääministeri Juha Sipilän hallituksen kärkihanketta säädösten sujuvoittamisesta ja normin purkamisesta.

Hallituksen esitys on tarkoitus antaa eduskunnalle syyskaudella 2018. Laki on tarkoitettu tulemaan voimaan 1 päivänä toukokuuta 2019.

Pyydämme tarvittaessa jakamaan tämän lausuntopyynnön myös hallinnonalanne muille tahoille heidän mahdollista lausuntoaan varten.

**Lausunnot pyydetään ystävällisesti toimittamaan 31.8.2018 mennessä Lausuntopalvelu.fi –järjestelmään tai sähköisesti osoitteisiin** [**kirjaamo.um@formin.fi**](mailto:kirjaamo.um@formin.fi) **ja KPA-10@formin.fi.**

Lisätietoja asiasta antaa lakimies Minna-Kaisa Liukko, puh. 0295 351053 tai [minna-kaisa.liukko@formin.fi](mailto:minna-kaisa.liukko@formin.fi).

Kansalaispalvelupäällikkö Pasi Tuominen

Yksikön päällikkö Juha Savolainen

Liitteet Luonnos hallituksen esityksestä konsulipalvelulain muutokseksi

Jakelu:

oikeusministeriö,

sisäministeriö,

sosiaali- ja terveysministeriö,

valtiovarainministeriö,

työ- ja elinkeinoministeriö,

Aluehallintovirasto,

Business Finland,

Evankelis-luterilainen kirkko,

Finanssialan keskusliitto ry,

Helsingin maistraatti,

Julkisalan koulutettujen neuvottelujärjestö JUKO ry,

Kaapatut Lapset ry.,

Kilpailu- ja kuluttajavirasto,

Kirkkohallitus,

Länsi-Suomen maistraatti, Pietarsaaren yksikkö,

Maahanmuuttovirasto,

Matkailun edistämiskeskus,

Pelastakaa Lapset ry.,

Suomen Asianajajaliitto ry.,

Suomen Hautaustoimistojen Liitto ry.,

Suomen matkatoimistoalan liitto ry.,

Suomen Punainen Risti,

Suomi-Seura ry. ml. Ulkosuomalaisparlamentti,

Tietosuojavaltuutettu,

Trafi,

Ulkoasiainhallinnon virkailijayhdistys UHVY ry,

Valtionkonttori,

Väestörekisterikeskus,

VisitFinland

Erillinen sivu elektronisen version käsittelyyn:

|  |  |  |  |  |
| --- | --- | --- | --- | --- |
| **Kansalaispalveluosasto** | |  | |  |
| KPA-10 | Minna-Kaisa Liukko |  |

|  |  |
| --- | --- |
| Asiasanat | KONSULIPALVELUT |
| **Hoitaa** | **KPA-10** |
| **Hoitaa UE** |  |
| Koordinoi |  |
| Tiedoksi | AVS-PAL; HAL-01; HAL-10; HAL-11; HAL-12; HAL-13; KPA-01; KPA-20; KPA-30; OIK-01; OIK-20; TAS-10; UMI-00; VIE-01; VIE-10; VSI-00; XXX |
| Laatija jakanut |  |

[[1]](#footnote-1)

1. Lomakepohja: Kirje [↑](#footnote-ref-1)